
	______.gada _____._______ līguma Nr.____________
Kursu vadības sistēmas iegāde 
		Pielikums Nr.1


Atklāta konkursa 
“Kursu vadības sistēmas iegāde”, 
[bookmark: _GoBack]identifikācijas numurs RSU 2024/2/AK

Tehniskā specifikācija













Rīga 2023



Saturs
1.	Ievads	3
1.1.	Iepirkuma mērķis	3
1.2.	RSU esošās infrastruktūras apraksts	3
1.3.	Dokumenta organizācija	3
1.4.	Dokumentā izmantotie saīsinājumi un termini	4
1.5.	Dokumentā izmantoto prasību struktūra	4
2.	Nepieciešamā risinājuma apraksts	5
Iespējamā risinājuma arhitektūra un risinājuma galveno komponenšu apraksts	6
2.1.	Lietotāju raksturojums	6
3.	Funkcionālās prasības	8
3.1.	Vispārējās funkcionālās prasības	8
3.2.	Kursu kataloga prasības (A)	9
3.3.	Kursa administrēšanas prasības (B)	11
3.4.	Kursanta profila prasības (C)	15
3.5.	Integrācijas (D)	16



[bookmark: _Toc62746582][bookmark: _Toc152583339]Ievads
[bookmark: _Toc62746583][bookmark: _Toc152583340]Iepirkuma mērķis 
Rīga Stradiņa universitātei (turpmāk – RSU) ir nepieciešama kursu vadības sistēma (turpmāk – Sistēma), kas nodrošina pilnu kursu pārvaldības ciklu: kursu (apmācību notikumu) izveide, dalībnieku reģistrācija, norēķini, apliecinājumu (sertifikātu) sagatavošana un izsniegšana, kā arī Sistēmas integrācija ar citām RSU IT sistēmām un vienoto autentifikāciju caur RSU ADFS, kas nodrošina Latvija.lv autentifikāciju, jo sistēmas potenciālie lietotāji ir ne tikai RSU reģistrētas personas, bet arī ārēji lietotāji. Piegādātājam ir jānodrošina sistēmas piegāde, papildinājumu veikšana un garantija 12 mēnešus periodam no pieņemšanas nodošanas akta parakstīšanas brīža par Sistēmas vai izmaiņu pieprasījumu piegādi. 
[bookmark: _Toc152583341] RSU esošās infrastruktūras apraksts
RSU tālākizglītības un dažādu ārēju apmācību kursu pārvaldībā šobrīd ir iesaistītas šādas sistēmas:
· e-studiju vide Moodle – elektroniska tiešsaistes studiju vide, kur tiek nodrošināta piekļuve kursu materiāliem, uzdevumiem, testiem un vērtējumiem. Pēc reģistrēšanās kursam Sistēmā, kur ir paredzēta piekļuve šāda veida materiāliem, lietotājam tiek veidota piekļuve e-studiju videi Moodle. Sistēmai jānodrošina integrācija ar e-studiju vidi, izmantojot Moodle API servisus, lai nepieciešamības gadījumā nodrošinātu lietotāja piekļuvi e-studiju vidē konkrēto kursu materiāliem. Integrācijai ir jānodrošina datu imports no e-studiju vides Sistēmā par dalībnieku kursu apguvi (sekmīgi vai nesekmīgi apgūti kursi) sertifikātu piešķiršanai;
· maksājumu vārteja Everypay, kas nodrošina internetbanku maksājumus ar Swedbank, Luminor, SEB un Citadele internetbankām, kā arī maksājumus ar maksājumu kartēm Mastercard un VISA. RSU maksājumu pakalpojumu sniedzējs ir “Swedbank” AS. Sistēmai ir jānodrošina sasaiste ar Everpyay maksājumu vārteju, nodrošinot lietotājam iespēju patstāvīgi veikt apmaksu par konkrētu kursu, tādējādi nodrošinot automātisku savu reģistrāciju tajās. Sistēmas administratoram ir iespējams veikt kursa reģistrācijas atmaksas fakta fiksēšanu Sistēmā, tādējādi atceļot lietotāja plānoto dalību kursā;
· lietotāju identifikācijas un vienotās pieteikšanās pakalpojumi, balstīti uz Latvija.lv vārteju un MicrosoftADFS (Active Directory Federation Services), kas atbilstoši nepieciešamībai var tikt izmantoti kā RSU iekšējo IT lietotāju, tā arī ārējo lietotāju identifikācijai. RSU identifikācijas pakalpojumi ir savstarpēji integrēti, ar konfigurācijas līdzekļu palīdzību var tikt realizēti dažādi lietotāju autentifikācijas un autorizācijas scenāriji.
Ja Sistēmai ir jābūt izstrādātai un jāatbilst esošajiem RSU tehnoloģiskajiem risinājumiem:
· valoda – PHP vai .net;
· ietvars - .net Core, Angular, Laravel vai ekvivalents;
· datubāze – Micorosft SQL server vai MySQL;
· vide – Windows Server.
[bookmark: _Toc62746584][bookmark: _Toc152583342]Dokumenta organizācija
Dokumentā iekļautas šādas nodaļas:
1. Ievads – nodaļā aprakstīts iepirkuma mērķis, dokumentā izmantotie termini un saīsinājumi, kā arī norādīta saistība ar citiem dokumentiem.
2. Nepieciešamā risinājuma apraksts – nodaļā ir sniegts plānotās Sistēmas vispārējs apraksts – tās darbības ietvars, konceptuāla funkcionālā arhitektūra un sniegts lietotāju raksturojums.
3. Funkcionālās prasības – nodaļa satur plānotās Sistēmas funkcionālās prasības.
4. Nefunkcionālās prasības – nodaļa satur plānotās SPKS nefunkcionālās prasības.
5. Organizatoriskās prasības – nodaļa satur plānotās SPKS izstrādes un ieviešanas projekta organizatoriskās prasības.
[bookmark: _Toc62746585][bookmark: _Toc152583343]Dokumentā izmantotie saīsinājumi un termini
	Saīsinājums vai termins
	Skaidrojums

	ADFS
	Aktīvās direktorijas Federācijas servisi (angļu val. “Active Directory Federation Services”)

	Autentifikācija
	Process, kas veic informācijas sistēmas lietotāja, citas informācijas sistēmas vai citas entītijas identificēšanu.

	API
	Lietojumprogrammas interfeiss (angļu val. “Application Programming Interface”)

	Autorizācija
	Tiesību piešķiršana lietot noteiktus informācijas sistēmas resursus.

	RSU
	Rīgas Stradiņa universitāte

	Moodle
	Studiju vadības sistēma (angļu val. “Learning management system – LMS”)

	TFS
	Angļu val. “Microsoft Team Foundation Server”

	URL
	Vienotais resursu vietrādis (angļu val. “Uniform Resource Locator”)



[bookmark: _Toc62746586][bookmark: _Toc152583344]Dokumentā izmantoto prasību struktūra
Katra tehniskajā specifikācijā definētā prasība ir aprakstīta, izmantojot šādu tās struktūru:
· Prasības ID – prasības identifikators, kas tehniskajā specifikācijā viennozīmīgi identificē konkrētu prasību ar mērķi atvieglot tehniskās specifikācijas lasīšanu un orientēšanos tajā. 
· Prasības apraksts – konkrētas prasības nosaukums un tās apraksts, kas ir pietiekami detalizēts, lai ļautu Pasūtītājam novērtēt Pretendentu tehniskā piedāvājuma un Izstrādātāja piegādātās sistēmas atbilstību konkursa nolikuma mērķiem un uzdevumiem, savukārt pretendentiem noteikt prasības realizācijas sarežģītību.
[bookmark: _Toc152583345]Nepieciešamā risinājuma apraksts

Šajā sadaļā sniegts vispārējs nepieciešamā risinājuma apraksts un iespējamā arhitektūra. 
Risinājums paredzēs RSU īstenoto kursu pārvaldībai dažādām grupām, iekļaujot šādas galvenās Sistēmas lietotāju grupas:
2.1. neautorizēts lietotājs – var apskatīt pieejamo kursu katalogu, iepazīties ar kursu aprakstiem, reģistrēties sistēmā;
2.2. kursants jeb lietotājs – var reģistrēties kursiem, apskatīt savu darbību vēsturi, piekļūt kursu informācijai, veikt norēķinus, piekļūt saviem kursu apliecinājumiem (sertifikātiem), apskatīt un papildināt savu profilu sistēmā u.c.;
2.3. mācību administrators – administrē kursu katalogu, veido kursu aprakstus, administrē reģistrācijas kursiem, norēķinus, apmeklējuma uzskaiti, sertifikātu izsniegšanu;
2.4. kursu instruktors –persona, kas vada konkrētu kursu, seko dalībnieku sarakstam, atzīmē apmeklējumu, nodrošina kursu procesa norisi ar kursantiem;
2.5. administrators – uztur kursu katalogu, veido kuru aprakstus, administrē reģistrāciju uz kursiem, pārskata maksājumu informāciju, gatavo atskaites, gatavo apliecinājumus, pārvalda lietotājus; 
Lietotāji primāri risinājumā var autorizēties ar RSU autentifikācijas sistēmu un RSU piešķirto identifikatoru vai Latvija.lv autentifikācijas līdzekļiem. Bet ir jānodrošina arī iespēja reģistrēties ar e-pastu, ja lietotājam nav iespējas izmantot kādu no minētajiem risinājumiem.
Lietotājus pēc noteiktām, iepriekš definētām pazīmēm, piemēram, RSU studējošais,   ir iespējams sadalīt mērķgrupās (FUN-031) , piemēram, RSU studējošie, ārstniecības personas, u.c.
Kursu vadības Sistēmai ir jānodrošina pilns kursu pārvaldības cikls: kursu aprakstu izveide, kursu kataloga un kursu piedāvājuma uzturēšana, kursu dalībnieku reģistrācija un kursu dalībnieku reģistrāciju administrēšana, kursu apmaksas administrēšana, apliecinājumu (sertifikātu) sagatavošana un izsniegšana. 
Kursu veido divas daļas: kursa vispārējs apraksts un konkrēta notikuma informācija. Vienam kursam var būt viens vai vairāki notikumi dažādos datumos un laikos. Reģistrācija kursam notiek uz konkrētu notikumu.
Kursu vadības sistēmai ir jānodrošina API tās integrēšanai ar citām RSU IT sistēmām.

[bookmark: _Toc152583346]Iespējamā risinājuma arhitektūra un risinājuma galveno komponenšu apraksts

[bookmark: _Toc152583347]Lietotāju grupu raksturojums
Sistēmas lietotāju grupu raksturojums un tiem Sistēmā nepieciešamā būtiskākā funkcionalitāte ir aprakstīta 1. tabulā.
[bookmark: _Ref62742623]1. tabula. Sistēmā lietotāju grupas un to raksturojums
	[bookmark: _Hlk13480078]Nr.p.k.
	Lietotāju grupa
	Raksturiezīmes

	1 
	Sistēmas administratori
	Grupas raksturojums: Lietotāju grupu veido RSU IT departamenta darbinieki.
Paredzamais lietotāju skaits: 5
Būtiskākās funkcijas:
1. Veic Sistēmas konfigurācijas izmaiņas

	2 
	Mācību administratori
	Grupas raksturojums: Lietotāju grupu veido RSU departamentu darbinieki.
Paredzamais lietotāju skaits: 50+
Būtiskākās funkcijas:
1. Pārvaldīt Sistēmas kursus, kursantu dalību tajos

	3 
	Kursu instruktors
	Grupas raksturojums: Lietotāju grupu veido RSU un kursu pasniedzēji no citām iestādēm.
Paredzamais lietotāju skaits: 100+
Būtiskākās funkcijas:
1. Piekļūt konkrēta kursa dalībnieku sarakstam un pārvaldīt apmeklējumu.

	4 
	Kursanti jeb lietotāji 
	Grupas raksturojums: Lietotāju grupu veido RSU  darbinieki, studenti, ārēji lietotāji.
Paredzamais lietotāju skaits: 1000+
Būtiskākās funkcijas:
1. Sistēmā reģistrējas kursiem, veicot to apmaksu, ja tāda ir nepieciešama

	5 
	Neautorizēts lietotājs
	Grupas raksturojums: Lietotāju grupu veido RSU  darbinieki, studenti, ārēji lietotāji.
Paredzamais lietotāju skaits: 1000+
Būtiskākās funkcijas:
1. Apskatīt kursu katalogu, reģistrēties Sistēmai.


[bookmark: _Toc152583348]Funkcionālās prasības
[bookmark: _Toc152583349]Vispārējās funkcionālās prasības

	Prasības id
	Prasības apraksts

	FUN-1 
	Sistēmas izskats
Sistēmas sākuma lapā ir jānodrošina vismaz šādi elementi:
1. Pasūtītāja logo;
2. Sistēmas nosaukums un informācija par Sistēmu;
3. Informācija, kur lietotājam vērsties pēc palīdzības;
4. Saite uz Sistēmas lietošanas noteikumiem;
Sistēmas grafiskais dizains un sākuma lapa veidojama, ievērojot korporatīvās identitātes principus, atbilstoši Pasūtītāja stila grāmatai. 

	FUN-2 
	Pieejamība
1. Sistēma ir reaģējoša (responsive) pārlūkprogrammā bāzēta, kas ir pieejama vismaz no datora un viedierīcēm (piem., bet ne tikai, viedtālruņa, planšetdatora).
2. Sistēmai ir jābūt pieejamai, izmantojot izplatītākās tīmekļa pārlūkprogrammas (vismaz Edge, Chrome, Firefox, Safari). Sistēmai ir jāatbalsta visas tīmekļa pārlūkprogrammu  pašas pēdējās versijas.

	FUN-3 
	Piekļūstamības paziņojums
Sistēmai jānodrošina iespēja izveidot un uzturēt piekļūstamības paziņojumu (accessibility statement), kas ir publisks dokuments, kurā organizācija apkopo tās tīmekļvietnes vienkāršotā piekļūstamības novērtējuma rezultātus. Kārtību, kādā šis paziņojums ir jāveido un jāpublicē Latvijas valsts un pašvaldību iestādēm, nosaka Ministru kabineta 2020. gada 14. jūlija noteikumi Nr.445 “Kārtība, kādā iestādes ievieto informāciju internetā”. Paziņojums Sistēmā jāizvieto  pēc šāda principa: domens.lv/pieklustamibas-pazinojums (vārda “domens” vietā jānorāda  tīmekļvietnes domēna adrese).

	FUN-4 
	Sistēmas lietošanas noteikumi
Sistēmai ir jānodrošina funkcionāls jebkuram autentificētam lietotājam pēc pirmreizējās pieteikšanās Sistēmai vai reģistrēšanās izvadīt paziņojumu par sistēmas lietošanas noteikumiem, kuriem ir jāpiekrīt, lai turpinātu darbu sistēmas slēgtajā daļā. 

	FUN-5 
	Sīkdatnes
Sistēmai ir jānodrošina funkcionāls jebkuram lietotājam pārvaldīt un iepazīties kādas sīkdatnes (no angļu val. – cookies) tiek vietnē izmantotas, piemēram, lai personalizētu saturu un reklāmas, nodrošinātu sociālo saziņas līdzekļu funkcijas un analizētu datplūsmu. Sīkdatņu informācija Sistēmā jāizvieto pēc šāda principa: domens.lv/cookies (vārda “domens” vietā jānorāda  tīmekļvietnes domēna adrese).

	FUN-6 
	Autentifikācija un autorizācija
Sistēmai ir jānodrošina lietotāju autentifikācija un autorizācija, lai nodrošinātu reģistrāciju kursiem. Autentifikācija primāri ir veicama, izmantojot Pasūtītāja rīcībā esošo ADFS un Latvija.lv risinājumu. Atsevišķos gadījums pieļaujama autentifikācija ar e-pastu (FUN-034), piemēram, ārvalstu lietotāju pieslēgšanās nodrošināšanai.

	FUN-7 
	Lietotāja profils
Sistēmai ir jānodrošina lietotāja profila uzturēšana, kas ir pieejams lietotājam pēc autentifikācijas un autorizācijas Sistēmā. Jānodrošina, ka vienai personai neveidojas vairāki lietotāja profili.  

Profilā lietotājam ir jānodrošina vismaz šādas informācijas uzturēšana par lietotāju:
1. Vārds;
2. Uzvārds;
3. E-pasta adrese;
4. Personas kods;
5. Mērķgrupa.

	FUN-8 
	Navigācija
Sistēmā no jebkuras vietas ir jābūt iespējai atgriezties uz Sistēmas sākotnējo skatu (Landing page).

	FUN-9 
	Integrācija ar citām sistēmām
Integrācija ar citām sistēmām ir jāveic izmantojot API. Pasūtītājs nodrošina savā pārvaldībā esošajām sistēmām atbilstoša API pieejamību. Detalizēts integrāciju apraksts 3.5. punktā.

	FUN-10 
	Interfeisa valoda
Jānodrošina funkcionalitāte jebkuram Sistēmas lietotājam jebkurā brīdī pārslēgt interfeisa valodu. (NFP-020)




[bookmark: _Toc152583350]Kursu kataloga prasības (A)

	Prasības id
	Prasības apraksts

	FUN-11 
	Katalogs 
1. Kursa katalogu veido divas daļas: kursa vispārējs apraksts un konkrēta notikuma informācija.
2. Kursa kataloga saturu veido kursi, kuriem ir ieplānoti notikumi ar konkrētu datumu un laiku, gan arī kursi, kuriem nav definēts notikums, attēlojot tikai kursa vispārējo aprakstu.

	FUN-12 
	Kataloga redzamība 
1. Kursu kataloga redzamība lietotājiem: 
a. iekšējais kursu katalogs – redzams tikai reģistrētiem lietotājiem, pierakstoties savā profilā, ja kurss paredzēts konkrētā lietotāja mērķgrupai;
b. ārējais kursu katalogs – redzams gan reģistrētiem, gan nereģistrētiem lietotājiem bez pierakstīšanās savā profilā;
c. slēptais kursu katalogs, kursi – kataloga kursi, kas ir redzami tikai ar unikālu saiti vai atsevišķiem reģistrētiem lietotājiem vai mērķgrupai.
2. Kursu katalogā lietotājiem tiek attēlota vismaz sekojošā informācija:
a. nosaukums;
b. apraksts;
c. attēls;
d. kursa nodrošinātājs (RSU struktūrvienība, ārējais piegādātājs, u.c.);
e. kursa piegādes valoda;
f. kursa norises vieta;
g. kursa instruktori.

3. Kursu katalogā lietotājiem par konkrētu notikumu tiek attēlota vismaz sekojošā informācija:
a. Notikuma apraksts;
b. Visus Notikuma datumus un laikus;
c. cena;
d. kursa norises veids (klātienes, attālināti, pašmācība, jaukti);
e. ilgums;
f. tālākizglītības punkti ; 
g. akadēmiskās stunda ;
h. tagus jeb atslēgas vārdus;
i. prasmes; 
j. reģistrēšanās beigu datums;
k. minimālais dalībnieku skaits;
l. maksimālais dalībnieku skaits;
m. Lietotāju skaits gaidīšanas sarakstā.

	FUN-13 
	Kursu meklēšana un atlasīšana
1. Lietotājs var meklēt kursus, izmantojot meklētāju, kas meklēšanu veic pieejamos kursa atribūtos, vismaz kursa nosaukums, kategorija, atslēgas vārdi, kursa nodrošinātājs, instruktors, prasmes.
2. Lietotājs var atlasīt kursus, izvēloties dažādus atlases kritērijus (vismaz šādus, bet ne tikai):
a. norises veidu (klātienē, attālināti, pašmācībā, jaukti, u.c.);
b. norises laiku (šonedēļ, šomēnes, šogad, u.c.);
c. kategoriju;
i. Katra kursu kategorija tiek attēlota arī atsevišķā skatā ar unikālu saiti, lai nepieciešamības gadījumā lietotājiem varētu nosūtīt saiti, kas lietotāju aizved uz konkrētās kursu kategorijas vietni
d. kursa nodrošinātāju (RSU struktūrvienība, ārējais piegādātājs, u.c.);
e. instruktoru;
f. valodu (valoda, kādā tiek nodrošināts kursa saturs).

	FUN-14 
	Vēlmju saraksts
Lietotājs var kursus pievienot savam “Vēlmju sarakstam”, un saņemt par attiecīgajiem kursiem paziņojumus (e-pastā) par iespējām tām reģistrēties, ja tiek izveidots jauns notikums. Arī Mācību administrators saņem paziņojumu. 

	FUN-15 
	Reģistrēšanās kursiem
Kursam var reģistrēties:
1. Ja kurss ir bezmaksas:
a. Patstāvīgi, bez administratora iesaistes;
b. Mācību Administrators apstiprina reģistrāciju;
c. Mācību Administrators lietotāju reģistrē kursam manuāli;
2. Ja kurss ir maksas:
a. Patstāvīgi, pievienojot kursu pirkumu grozam un veicot kursa apmaksu ar RSU maksājumu vārtejas funkciju;
b. Mācību Administrators lietotāju reģistrē kursam manuāli pēc maksājuma saņemšanas, ja maksāšana tiek veikta ārpus Sistēmas.

	FUN-16 
	Dalības atcelšana
Dalību kursā var atcelt:
1. Pats lietotājs, bez Mācību administratora iesaistes ;
2. Mācību Administrators pēc Lietotāja lūguma vai pēc reģistrēšanās noteikumu neizpildīšanas.

	FUN-17 [bookmark: _Ref65234041]
	Kursa apmaksa
Lietotājs var patstāvīgi veikt kursa apmaksu:
1. Lietotājs var pievienot kursu pirkumu grozam;
2. Lietotājs var pilnībā vai daļēji apmaksāt kursu no pirkumu groza, izmantojot RSU maksājumu vārteju;
3. Kursam var piešķirt atlaižu kodu, ar kā palīdzību automātiski tiek aprēķināta kursa maksa ar atlaidi;
4. Ja lietotāja maksājums tiek iesākts, bet netiek pabeigts jeb transakcija kādu iemeslu dēļ tiek pārtraukta, lietotājam ir iespēja maksājumu veikt atkārtoti.
5. Ja lietotājs jau ir apmaksājis konkrēto kursu, lietotājam nav iespējams kursam reģistrēties atkārtoti, un atkārtoti veikt maksājumu par šo kursu.

	FUN-18 
	Kursu kataloga pārpublicēšana
Sistēmā ir jānodrošina funkcionalitāte kataloga iegulšanai (embed) citā informācijas sistēmā. Sistēmā ir jānodrošina vismaz iegulšanai nepieciešamā koda pieejamība ar filtriem, vismaz, mērķgrupām, kategorijām un kursa nodrošinātāju. Pats kods nav jāveido dinamiski reālā laikā, bet tas var būt iepriekš sagatavots un nopublicēts Sistēmā, lai Pasūtītājs to pēc saviem ieskatiem varētu integrēt citā informācijas sistēmā. Iegulšanai nepieciešamais kods var tiks veidots kā HTML iframe elements vai ekvivalents risinājums. Detalizētas prasības jāskaņo ar Pasūtītāju.

	FUN-19 
	Kursa un notikumu administrēšana
Kursu un notikumu administrēšana un konfigurācija ir jānodrošina Sistēmā. Kursu un notikumu administrēšanu un konfigurāciju var veikt noteikti Sistēmas lietotāji ar atbilstošu Mācību Administratora lomu.

	FUN-20 
	Kursa parametri
Kursam var definēt sekojošos parametrus: 
1. nosaukums;
2. apraksts;
3. kategorija (atsevišķi definējamas kategorijas, kurās iedalās visi kursi; katram kursam var izvēlēties vienu vai vairākas kategorijas);
4. attēls;
5. kursa nodrošinātājs (RSU struktūrvienība, ārējais piegādātājs, u.c.);
6. kursa nodrošinātāja kontaktinformāciju;
7. kursa piegādes valoda;
8. kursa norises adrese (ja kurss vismaz daļēji norisinās klātienē);
9. kursa instruktori;


	FUN-21 
	Kursa notikuma parametri 
Kursam notikumam var definēt sekojošos parametrus: 
1. Apraksts;
2. Notikuma sākuma un beigu datumu, un laiku (notikumu var veidot dažādu datumu un laiku kopa. Jānodrošina iespēja ievadīt notikumu sērijas, piemēram, katra pirmdiena 16:00-18:00 līdz noteiktam datumam);
3. cena (Ir iespējams definēt dažādas cenas dažādām lietotāju mērķgrupām (piem.: atlaide RSU lietotājiem un viņu radiniekiem));
4. kursa norises veids (klātiene, attālināti, pašmācībā, jaukti);
5. tiešsaistes kursa norises vieta virtuālajiem kursiem (URL) (ja kurss vismaz daļēji norisinās attālināti);
6. ja kursa norise pilnībā vai daļēji norisināsies e-studiju vidē Moodle:
a. datums, no kura reģistrētam lietotājam parādās piekļuve kursa vietnei Moodle platformā;
b. datums, no kura reģistrētam lietotājam vairs nav pieejama piekļuve kursa vietnei Moodle platformā.
7. ilgums;
8. tālākizglītības punkti;
9. akadēmiskās stunda;
10. apliecinājuma (sertifikāta) veidne – definēts, kura no iepriekš izveidotajām sertifikātu veidnēm tiks piešķirta dalībniekiem, kuri sekmīgi būs pabeiguši attiecīgo kursu;
11. tagus jeb atslēgas vārdus, kuriem jābūt manuāli pārvaldāmiem;
12. prasmju klasifikators, kas jāintegrē no citas RSU informācijas sistēmas; 
13. nepieciešamie paziņojumi (gan reģistrētiem kursa lietotājiem, gan mācību administratoriem);
14. reģistrēšanās sākuma datums (datums, no kura ir iespējams reģistrēties kursam, un no kura kurss automātiski parādās kursu katalogā);
15. reģistrēšanās beigu datums (datums, no kura vairs nav iespējams reģistrēties kursam, un no kura kurss automātiski vairs neparādās kursu katalogā); 
16. minimālais dalībnieku skaits kursā;
17. maksimālais dalībnieku skaits (sasniedzot maksimālo lietotāju skaitu, Sistēma neļauj citiem lietotājiem reģistrēties kursam), taču ļauj reģistrēties gaidīšanas sarakstā;
a. Ja kādā brīdī, pēc maksimālo dalībnieku skaita sasniegšanas kursā, dalībnieku skaits samazinās, ir iespējams lietotājus no gaidīšanas saraksta manuāli pārvietot uz kursu kā reģistrētu kursa dalībnieku vai ekvivalents funkcionāls.

	FUN-22 
	Notikuma apmeklējums
1. Katram kursa notikumam ir pieejams apmeklējuma saraksts ar iespēju tajā atzīmēt reģistrēto dalībnieku apmeklējuma statusu.
2. Klātienes apmeklējumu katrā kursa notikumā sistēmā var reģistrēt:
a. Sistēmas administrators reāllaikā ar biļešu kontroles principu, piemēram, unikālu QR kodu;
b. Sistēmas administrators pēc kursa notikuma norises, manuāli Sistēmā atzīmējot attiecīgo dalībnieku dalību;
c. Dalībnieks, reāllaikā atzīmējot savu dalību Sistēmā, noskenējot ar viedtālruni, piemēram, unikālu QR kodu vai manuāli ievadot kodu.

	FUN-23 
	Gaidīšanas saraksts
Katram kursa notikuma ir reģistrēto un gaidīšanas saraksta dalībnieku saraksts, kas ir pieejams un rediģējams kursu administratoram (ir iespēja dalībnieku pārvietot automātiski un manuāli no gaidīšanas saraksta uz reģistrēto dalībnieku sarakstu un manuāli no reģistrēto dalībnieku sarakstu uz gaidīšanas sarakstu).

	FUN-24 
	Kursa novērtēšanas anketas
1. Katram kursa notikumam var iespējot funkciju pievienot kursa novērtēšanas anketu, kas kursa dalībniekiem tiek piešķirta automātiski pēc kursa notikuma noslēgšanas.
2. Kursa novērtēšanas anketas jautājumu tipiem ir jābūt vismaz Daudzizvēļu un brīva teksta.
3. Atbildes kursa novērtēšanas anketas var būt gan anonīmas, gan ar iespēju identificēt personu.
4. Kursa novērtēšanas anketas saturu var pielāgot, lai tās atbilstu atsevišķu kursu specifikai.
5. Mācību administratoram ir pieejami kursa novērtēšanas anketas rezultāti.
6. Lietotājs kursa novērtēšanas anketām var piekļūt gan caur Sistēmu, gan caur saiti, kas katrai kursa novērtēšanas anketai ir unikāla un, noslēdzot kursu, tiek nosūtīta kursa dalībniekam uz Sistēmā norādīto dalībnieka e-pastu.
7. Lietotājs katra kursa novērtēšanas anketu var aizpildīt tikai vienu reizi.

	FUN-25 
	Sertifikātu pārvaldība
1. Katram kursam Ir iespējams izveidot apliecinājumu (sertifikātu) par kursa apguvi:
2. sertifikāti tiek ģenerēti no sistēmā pieejamiem lietotāja datiem. Pēc sertifikāta ģenerēšanas, sertifikāts tiek saglabāts kā .pdf fails;
3. var definēt sākotnējo sertifikāta numuru, ar ko sāksies apliecinājumu (sertifikātu) ģenerēšana Sistēmā – katram Lietotājam tiek piešķirts apliecinājums (sertifikāts) ar unikālu numuru;
4. Katram sertifikātam var definēt:
a. brīdi, kad apliecinājums (sertifikāts) tiek piešķirts attiecīgajam lietotājam par attiecīgu un sekmīgu kursa apguvi (noteiktu dienu skaitu pēc kursa noslēgšanas; uzreiz pēc kursa noslēgšanas; tiklīdz lietotāja dalība sistēmā tiek atzīmēta kā veiksmīga u.c.);
b. mērķgrupas, kas šos sertifikātus saņem attiecīgā kursa ietvaros.
5. Ir pieejama atskaite par visiem piešķirtajiem apliecinājumiem (sertifikātiem): piešķirto apliecinājumu (sertifikātu) saņēmēju vārdi, uzvārdi, personas kodi, un piešķirtā apliecinājuma (sertifikāta) unikālais ID numurs.
6. Jābūt iespējai definēt to, ka apliecinājumi (sertifikāti) tiek automātiski nosūtīti lietotājiem uz viņu Sistēmā norādītajiem e-pastiem Sistēmā norādītajā brīdī (pēc kursa noslēgšanas, pēc aptaujas aizpildīšanas, noteiktā datumā u.c.).
7. Jābūt iespējai definēt to, ka apliecinājums (sertifikāts) tiek piešķirts tikai pēc kursa novērtējuma anketas aizpildīšanas.
8. Sistēma saglabā piešķirtos apliecinājumus (sertifikātus) un to unikālos  numurus, lai tos pēc pieprasījuma varētu izgūt, eksportējot (sertifikātus – .pdf formātā, piešķirto sertifikātu informāciju – .csv formātā) un izmantojot Sistēmas API.
9. Sertifikāta veidnei var definēt:
a. statiskos laukus, kas tiks nemainīgi attēloti lietotājiem, saņemot apliecinājumu (sertifikātu) (t.sk. teksts, attēli, u.c.);
1. aktīvos laukus, kur tiek ielasīta nepieciešamā informācija no Sistēmā pieejamiem datiem par attiecīgo kursu un kursa dalībniekiem.

	FUN-26 
	Atskaites
Sistēmās interfeisā ir iespējams veidot vienkāršotas atskaites no Sistēmā pieejamiem datiem (piem., par Sistēmas lietotājiem, kursu apmeklējumu, kursu reģistrācijām, izsniegtajiem apliecinājumiem (sertifikātiem), u.c.).

	FUN-27 
	Sistēmas audits
1. Sistēmā ir Sistēmas darbību audits, dati ir pieejami no vadības paneļa vai izgūstami, izmantojot API izsaukumus.
2. Auditētas tiek gan lietotāju darbības Sistēmā, gan Sistēmas administratoru veiktās darbības Sistēmā.

	FUN-28 
	Sistēmas paziņojumi
Sistēmā ir iespējams konfigurēt automātisku e-pasta paziņojumu nosūtīšanu dažādos gadījumos (piem., bet ne tikai): 
1. lietotājs ir reģistrēts kursa notikumam;
2. lietotāja dalība kursa notikumā ir atcelta; 
3. kursa notikums, kuram lietotājs ir reģistrējies, ir atcelts/pārcelts;
4. lietotājs ir pievienots kursa notikuma gaidīšanas sarakstam;
5. lietotājam ir jāaizpilda kursa notikuma novērtēšanas anketa;
6. lietotājam ir piešķirts apliecinājums (sertifikāts) par kursa pabeigšanu 
7.  u.c.

	FUN-29 
	Datu eksports
No Sistēmas ir iespējams eksportēt visu kursu vispārējo informāciju un lietotāju un apmeklējuma datus .csv formātā un arī izmantojot API.

	FUN-30 
	Maksājumi
1. Reģistrējoties kursa notikumam, lietotājs var izvēlēties veikt apmaksu caur RSU maksājumu vārteju vai ģenerēt rēķinu, ko lietotājs apmaksā manuāli.
2. Ja lietotāja maksājums tiek iesākts, bet netiek pabeigts, lietotājs var mēģināt maksājumu veikt atkārtoti.
3. Ja lietotājs jau ir apmaksājis konkrētu kursa notikumu, nav iespējams kursam reģistrēties atkārtoti, un atkārtoti veikt maksājumu.
4. Ir nodrošināta Sistēmas savietojamība ar pasūtītājam esošu maksājumu vārteju Everypay (Everypay nodrošina internetbanku maksājumus, kā arī maksājumus ar maksājumu kartēm). 
5. Katrs maksājums tiek reģistrēts ar unikālu rēķina numuru. Šis numurs kalpo kā maksājuma reference transakcijā un arī PDF rēķina ģenerēšanā. 
6. Ja lietotājs atsaka dalību kursā pirms datuma, kas ir norādīts kā pēdējais, kad dalība kursā var tikt atteikta bez maksas, Sistēmā Sistēmas administrators var manuāli atcelt lietotāja veiktā maksājuma faktu un dalību kursā (ja lietotājs dalību kursā nav jau manuāli atcēlis pats Sistēmā); Maksājuma atmaksa notiek manuāli ārpus Sistēmas.
7. Ja kurss tiek apmaksātas ārpus integrētās maksājumu sistēmas, Sistēmas administrators var manuāli fiksēt maksājuma faktu konkrētu kursu konkrētam lietotājam.
8. Kursa kartītē ir jābūt iespējai atzīmēt, ka kurss ir bezmaksas un apmaksa nav nepieciešama. 
9. Maksājumiem var tikt piešķirtas atlaides: 
a. manuāli ar iepriekš definētiem atlaižu kodiem;
b. automātiski iepriekš definētām lietotāju mērķgrupām iepriekš definētā apjomā, piemēram, RSU studentiem.

	FUN-31 
	Lietotāju pārvaldība 
1. Kursantiem tiek definētas dažādas lietotāju mērķgrupas (vismaz, bet ne tikai):
a. RSU darbinieki;
b. RSU studējošie;
c. Topošie reflektanti;
d. Ārstniecības personas;
e. citi lietotāji.
2. Lietotāji var atrasties vienā vai vairākās lietotāju mērķgrupās, un to lietotāju mērķgrupas var tikt mainītas.
3. Iespējams definēt, kuri kursi ir redzami un pieejami kurām lietotāju mērķgrupām. 
4. Iespējams definēt, kāda ir kursa maksa dažādām lietotāju mērķgrupām viena kursa ietvaros.
5. Iespējams definēt, kāds apliecinājums (sertifikāts) tiek piešķirts katrai lietotāju mērķgrupai viena kursa ietvaros. 
6. Iespējams piešķirt kursu konkrētas lietotāju mērķgrupas lietotājiem.
7. Lietotāju var izveidot arī manuāli Sistēmas administrators:
a. manuāli ievadot nepieciešamos datus un izveidojot atsevišķu lietotāju;
b. importējot lielapjoma lietotāju datus ar .csv failu.


	FUN-32 
	Tālākizglītības punkti un stundas
Tālākizglītības punktu (TIP) piešķiršanas un apstiprināšanas kārtību nosaka MK not. Nr.943 “Ārstniecības personu sertifikācijas kārtība”. Šie noteikumi paredz, ka ārstniecības personām ir nepieciešams iegūt konkrētu skaitu ar TIP, lai nodrošinātu ārstniecības personas resertifikāciju. Tādējādi ir nepieciešams veikt šo TIP uzskaiti Sistēmas ietvaros katram lietotājam, kurš ir apmeklējis kursus ar TIP. Kursā TIP var tikt uzrādīti vienā vai vairākās jomās, vai arī var netikt uzrādīti nemaz. Akadēmiskā stunda ir kursam noteiktais laiks — parasti 45 minūtes – katrs kurss var sastāvēt no vienas vai vairākām akadēmiskajām stundām.
1. Katram kursam Sistēmas administrators var definēt iegūstamo tālākizglītības punktu un/vai akadēmisko stundu skaitu (vienlaikus var būt definēti gan viena veida punkti/stundas, gan abu veidu punkti/stundas):
a. Sistēmā jāparedz no interfeisa papildināms klasifikators, kur katram kursa notikumam var norādīt vienu vai vairākas tālākizglītības punktu vienības un akadēmisko stundu skaitu;
b. Šajā klasifikatorā jāvar norādīt attiecīgi tālākizglītības jomu vai nozaru nosaukumus, kā arī šajā jomā iegūstamie punkti vai stundas. 
c. Klasifikatoru var papildināt tikai sistēmas administrators.
2. Sistēmas lietotājs kursu katalogā var redzēt katram kursam piešķirtos tālākizglītības punktus un/vai akadēmiskās stundas.
3. Sistēmas lietotājs savā profilā var redzēt tālākizglītības punktus un akadēmiskās stundas, kas lietotājam ir piešķirti par kursu apmeklēšanu vai nokārtošanu.

	FUN-33 
	Lietotāju reģistrēšanās
Lietotāji var reģistrēties, izmantojot Latvija.lv:
1. pēc autentifikācijas lietotājs nākamajā solī papildina savu profilu ar e-pastu, uz kuru tiek nosūtīts e-pasta konta verifikācijas paziņojums;
2. Pirmo reizi pierakstoties Sistēmā, lietotājs akceptē Sistēmas lietošanas atrunu. 
3. Pie lietotāja izveides jāveic pārbaude pret ADFS veidotajiem lietotājiem, lai neveidotos dubulti lietotāju konti.

	FUN-34 
	Ārvalstu lietotāju reģistrēšanās
Sistēmā ir jānodrošina lietotāju reģistrēšanās ar e-pastu, ja nav iespējams lietot ADFS un Latvija.lv autentifikācija. Jānodrošina lietotāja datu pārbaude, lai neveidotos lietotāju kontu dublikāti. 

	FUN-35 
	Kursa parametri kursantam
Lietotājs katram kursam var redzēt vismaz sekojošo informāciju: 
1. nosaukums;
2. apraksts;
3. attēls;
4. kursa nodrošinātājs (RSU struktūrvienība, ārējais piegādātājs, u.c.);
5. kursa piegādes valoda;
6. kursa norises vieta;
7. kursa instruktori;
8. lietotāja statuss attiecīgajā kursā (ja lietotājs tam ir reģistrējies, vai to ir pabeidzis).


	FUN-36 
	Kursa notikuma parametri kursantam
Lietotājs katram notikumam var redzēt vismaz sekojošo informāciju: 
1. Aprakstu;
2. Visus Notikuma datumus un laikus;
3. ilgums;
4. cena;
5. kursa norises veids (attālināti, klātienē, pašmācībā, jaukti);
6. tiešsaistes kursa norises vieta (URL);
7. tālākizglītības punkti;
8. akadēmiskās stunda;
9. reģistrēšanās beigu datums;
10. minimālais dalībnieku skaits;
11. maksimālais dalībnieku skaits; 
12. gaidīšanas saraksta dalībnieku skaits;


	FUN-37 
	Kursa apmeklējuma reģistrēšana
Klātienes kursa notikuma apmeklējumu katrā kursā lietotājs var reģistrēt:
1. reāllaikā ar biļešu kontroles principu;
2. reāllaikā atzīmējot savu dalību Sistēmā, noskenējot ar viedtālruni unikālu, piemēram, QR kodu vai manuāli ievadot kodu.

	FUN-38 
	Kursa novērtēšanas anketas
1. Lietotājs var piekļūt un aizpildīt katra kursa novērtēšanas anketu, ja tāda kursam ir izveidota.
2. Lietotājs kursa novērtēšanas anketām var piekļūt gan caur sistēmu, gan caur saiti, kas katrai kursa novērtēšanas anketai ir unikāla.

	FUN-39 
	Apliecinājumi (sertifikāti)
1. Lietotāji pēc sekmīgas kursa apguves automātiski iegūst apliecinājumu (sertifikātu) Sistēmā definētajā laikā.
2. Lietotāji var piekļūt saviem apliecinājumiem (sertifikātiem) jebkurā brīdī, kā arī tos lejupielādēt .
3. Lietotājam sertifikāti tiek nosūtīti uz viņu Sistēmā norādītajiem e-pastiem .pdf formātā.

	FUN-40 
	Reģistrētu lietotāju (Kursantu) minimālās darbības
Pēc pierakstīšanās savā profilā : 
1. lietotājs var reģistrēties kursiem (bezmaksas kursiem – automātiski, maksas – pēc apmaksas veikšanas);
2. lietotājs var ievietot kursus iepirkumu sarakstā;
3. lietotājs var apmaksāt dalību kursos;
4. lietotājs var atcelt savu dalību kursos; 
5. lietotājs var pieslēgties dalībai virtuālajos kursos caur savu profilu;
6. lietotājs var savā profilā apskatīt savu kursu vēsturi;
7. lietotājs var no sava profila eksportēt savu kursu informāciju iepriekš definētā formātā;
8. lietotājs var savā profilā apskatīt savu maksājumu vēsturi;
9. lietotājs var mainīt atsevišķus savus lietotāja profila laukus (e-pastu, kontakttālruni, u.c.).

	FUN-41 
	Kursu apmaksa
1. Lietotājs var pievienot kursus pirkumu grozam.
2. Lietotājs var pilnībā vai daļēji apmaksāt kursus no pirkumu groza (apmaksāt visus pirkumu grozā ievietotos kursus, vai tikai dažus no tiem).
3. Reģistrējoties kursam, lietotājs var izvēlēties veikt apmaksu caur RSU maksājumu vārteju vai ģenerēt PDF rēķinu, ko lietotājs apmaksā manuāli.
4. Ja lietotāja maksājums tiek iesākts, bet netiek pabeigts, lietotājs var mēģināt maksājumu veikt atkārtoti.
5. Ja lietotājs jau ir apmaksājis konkrētu kursa notikumu, nav iespējams kursam reģistrēties atkārtoti, un atkārtoti veikt maksājumu.




[bookmark: _Toc152583353]Integrācijas (D)
	Prasības id
	Prasības apraksts

	FUN-42 
	Moodle integrācija
Jārealizē datu apmaiņa ar RSU E-studiju vidi, izmantojot MOODLE API servisus, lai veiktu sekojošu (bet ne tikai) datu apmaiņu:
1. izveidotu jaunu lietotāju Moodle platformā;
2. pievienotu lietotāju konkrētam kursam ar konkrētu lomu atbilstošā.
3. noņemtu lietotāju no konkrēta kursa, vai noņemt lietotājam konkrētu statusu kursā.
4. Izgūtu vismaz lietotāja Moodle kursa vērtējumus.

	FUN-43 
	Autentifikācijas integrācija
Integrācija ar RSU autentifikācijas pakalpojumiem (ADFS un Latvija.lv autentifikāciju).

	FUN-44 
	API integrācija
Jānodrošina vismaz sekojošas API metodes:
1. Sistēmai ir jānodrošina API metode, kas eksponē vismaz Sistēmā esošos lietotāja datus,  apgūtos kursus, iegūtos punktus/stundas, apmeklējumu, sertifikāta informāciju un datni.
2. Sistēmai ir jānodrošina API metode, kas eksportē visu kursu informāciju, lietotāju reģistrācijas un kursa apmaksas datus. 
3. Sistēmai ir jānodrošina API metode, kas nodrošina visu kursu un to notikumu publisko informāciju.

	FUN-45 
	Prasmju klasifikatora integrācija
Jārealizē integrācija citu RSU informācijas sistēmu, lai saņemu datus Prasmju klasifikatoram. Tehniskais risinājums jāsaskaņo ar Pasūtītāju. 

	FUN-46 
	Everypay integrācija
Jārealizē integrācija maksājumu vārteja Everypay, lai nodrošinātu kursu apmaksas apstrādi. Sistēmā jāfiksē visu transakciju soļi un statusi, lai veiksmīgas apmaksas pazīme kalpotu par piekļuvi kursa saturam. 

